ตร.ภาค 6 เร่งไขคดีฆ่ายัดกระเป๋า ตามหาใบที่ 2 เผยล็อกตัวคนขับรถตู้แล้ว
คดีฆ่ายัดกระเป๋าหนุ่มจีนทิ้งน้ำปิงใน จ.กำแพงเพชร มีคืบหน้า ตร.ล็อกตัวคนขับรถตู้ได้แล้ว เร่งสอบเผยมีทิ้งกระเป๋าสองใบ และเพื่อนที่มาด้วยมีส่วนรู้เห็น โดย กู้ภัยเร่งหากระเป๋าใบที่ 2 แต่ยังไม่เจอจากกรณีที่ตำรวจกำแพงเพชร สามารถแกะรอยความคืบหน้าของคดีหนุ่มชาวจีนอายุ 30 ปี ชื่อนายหวาง จุน ถูกฆ่ายัดกระเป๋าเดินทางแล้วนำมาโยนทิ้งที่แม่น้ำปิง และมีพยานที่เป็นชาวบ้านให้ข้อมูลว่า อาจไม่ใช่คนเดียวเนื่องจากยังหาตัวผู้หญิงไม่เจอ และระบุว่าพยานให้การทิ้งกระเป๋า 2 ใบลงแม่น้ำปิง ขณะนี้ทางชุดประดาน้ำกำลังงมหาอยู่ใต้สะพานจุดเกิดเหตุแต่ยังไม่พบล่าสุด วันที่ 27 ก.พ.63 มีรายงานจากแหล่งข่าวที่เชื่อถือได้ว่า ทางเจ้าหน้าที่ตำรวจมีความคืบหน้ากับคดีนี้ โดยได้รับความร่วมมือจากบริษัทที่ให้เช่ารถตู้โดยสอบสวนคนขับรถตู้เป็นชาวจีน ทำให้ทราบเบื้องต้นว่า รถคันดังกล่าวผู้เช่าขับเข้ามาในพื้นที่จริง และระหว่างทางได้แวะจุดเกิดเหตุจากนั้นได้โยนกระเป๋าลงแม่น้ำปิง กระเป๋าที่โยนลงแม่น้ำปิงนั้นมีด้วยกันถึง 2 ใบ ซึ่งคนขับรถมีหน้าที่ขับรถ ยังไม่ได้สนใจเพียงแต่สังเกตเห็นเท่านั้น ทำให้คดีเกิดความน่าสนใจขึ้นมาทันที เนื่องจากยังติดตามหาตัวของผู้หญิงอีกไม่เจอ คาดจะเป็นเหยื่ออีกกระเป๋าหรือไม่ ล่าสุดยังไม่มีข้อมูลว่าภายในรถมีกี่คนและขณะนี้ทาง พล.ต.ต.ดำรงค์ เพ็ชรพงศ์ รองผู้บัญชาการตำรวจภาค 6 ร่วมประชุมคดีดังกล่าวที่สำนักงานตำรวจแห่งชาติในส่วนของพื้นที่ภายในจังหวัดกำแพงเพชร ทางเจ้าหน้าที่ตำรวจยังคงออกหาหลักฐานเพิ่มเติม ทั้งในพื้นที่กำแพงเพชร และ อ.แม่สอด จ.ตาก เพราะเป็นต้นทางของรถตู้คันดังกล่าวขณะเดียวกันหลังจากทราบข้อมูลว่า รถตู้คันที่ก่อเหตุทิ้งกระเป๋าลง 2 ใบ คาดว่าจะมีศพหญิงชาวจีนทราบชื่อเพียง บินซู อายุ 25 ปี ถูกนำมาทิ้งลงแม่น้ำปิง ทางเจ้าหน้าที่ตำรวจ และหน่วยกู้ภัยกำแพงเพชรสว่างธรรมสถาน ได้วางแผนการค้นหานำเรือท้องแบนล่องไปตามบริเวณคาดที่จะเป็นจุดสำคัญ และมีชุดประดาน้ำลงงมใต้น้ำ โดยมีผู้สื่อข่าวจำนวนมากก็เกาะติดเฝ้าอยู่ในพื้นที่บริเวณที่เกิดเหตุหลังจากที่เกิดเหตุมาแล้ว 3 วัน ทางเจ้าหน้าที่ตำรวจก็ยังคงติดตามสืบสวนเบาะแสจนมีความคืบหน้าในคดีดังกล่าวก้าวหน้าไปมาก แต่ยังไม่สามารถระบุได้ว่านายจุนหวาง ถูกสังหารด้วยประเด็นใดและเสียชีวิตด้วยเหตุจูงใจใดขณะเดียวกัน ชาวบ้านในพื้นที่ใกล้จุดเกิดเหตุ ได้นำธูป 16 ดอก /หมากพลู/เเละบุหรี่ มาไหว้อธิษฐานขอพรพระแม่คงคา และสิ่งศักดิ์สิทธิ์ ให้ช่วยดลบัลดาลให้เจ้าหน้าที่พบกระเป๋าอีก 1 ใบโดยเร็ว จากเหตุการณ์ที่เกิดขึ้น สร้างความสะเทือนใจให้เเก่ชาวบ้านในพื้นที่ อีกทั้งยังรู้สึกสงสารชายชาวจีนผู้เสียชีวิต ที่ต้องมาตายต่างบ้านต่างเมืองส่วน พล.ต.ท.สมพงษ์ ชิงดวง ผบช.สตม. กล่าวว่า หลังเกิดเหตุตำรวจตรวจคนเข้าเมือง ได้นำลายนิ้วมือของผู้ตายมาทำการตรวจสอบผ่านระบบไบโอเมตริกซ์ โดยผลการตรวจสอบผ่านระบบพบว่า ผู้ตายนั้นคือนายหวาง จุน อายุ 30 ปี สัญชาติจีน โดยเดินทางเข้าประเทศไทย เมื่อวันที่ 12 ก.พ.63 โดยมากันเป็นกลุ่มคณะ ผ่านช่องทางสนามบินอู่ตะเภา ในส่วนว่ามากี่คนนั้นขอไม่เปิดเผยขณะที่ มีรายงานว่าทางเจ้าหน้าที่ตำรวจเจ้าของคดีสามารถควบคุมตัวคนขับรถตู้ได้แล้ว อยู่ระหว่างการนำตัวไปตรวจค้นในบ้านพักแห่งหนึ่งในจังหวัดชลบุรี ซึ่งเป็นสถานที่ที่มีการแจ้งเปิดที่พักไว้ทั้งนี้ เพื่อหาพยานหลักฐานเพิ่มเติมที่เชื่อมโยงกับคดี ส่วนหญิงสาวร่วมชาติและเพื่อนร่วมชาติที่เดินทางมาด้วย และคาดว่ามีส่วนรู้เห็น ยังอยู่ระหว่างการสืบสวนและติดตามตัวอยู่ขณะเดียวกัน ประเด็นที่มีรายงานว่าหญิงสาวและเพื่อนชาวจีนนั้น ได้เดินทางออกจากประเทศผ่านด่านแม่สอด จ.ตาก นั้นขอสงวนการให้รายละเอียด เนื่องจากอยู่ระหว่างการสืบสวนของตำรวจภูธรภาค 6 และกองปราบปราม ในส่วนนี้ขอให้เป็นหน้าที่ของตำรวจเจ้าของสำนวนคดีเป็นผู้ตอบคำถามและรายละเอียดต่างๆ.
คดีฆ่ายัดกระเป๋าหนุ่มจีนทิ้งน้ำปิงใน จ.กำแพงเพชร มีคืบหน้า ตร.ล็อกตัวคนขับรถตู้ได้แล้ว เร่งสอบเผยมีทิ้งกระเป๋าสองใบ และเพื่อนที่มาด้วยมีส่วนรู้เห็น โดยกู้ภัยเร่งหากระเป๋าใบที่ 2 แต่ยังไม่เจอ
ฆ่ายัดกระเป๋าทิ้งน้ำปิง,ฆ่ายัดกระเป๋า,หนุ่มจีน,แม่น้ำปิง,กำแพงเพชร,ฆ่าหนุ่มจีน,ข่าวทั่วไป